Commelinaceae - Wikipedia
Commelinaceae is ’n familie blomplante. Dit is een van vyf families in die orde Commelinales en verreweg die grootste, met sowat 650 spesies in 40 genera. Verskeie bekende sierplante soos die wandelende Jood val in die genera Commelina en Tradescantia. Dit is inheems aan tropiese klimaatstreke.
Die kenmerkende ineengerolde blare kan op die agtergrond gesien word.
Die variasie in morfologie, veral wat die blom en groeias betref, is in dié familie besonder groot vir bedeksadige plante. Die blomme hou net kort, gewoonlik ’n dag of minder, en hulle het geen nektar nie.
Die meeste spesies is eenhuisig, wat beteken elke blom het manlike en vroulike organe, of andro-eenhuisig, wat beteken beide eenhuisige en manlike blomme kom aan dieselfde plant voor. Spesies het gewoonlik spesifieke blomseisoene, hoewel omgewingsfaktore dit soms grootliks kan beïnvloed. Verskillende spesies blom ook op verskillende tye van die dag. Blomme is geneig om insekte op allerhande maniere te flous, soos met geel hare wat soos meeldrade lyk of met staminodiums (onvrugbare meeldrade).
Plante in Commelinaceae is gewoonlik meerjarige plante, maar daar is ook eenjarige plante. Hulle het gewoonlik grondwortels, behalwe die genus Cochliostema, wat epifiete is. Hulle het afwisselende, sittende blare en geslote blaarskedes. Die blare is nie getand of gelob nie. Hulle is dikwels ineengerol as hulle uitkom en dit is kenmerkend van dié familie.
Die vrugbeginsel is bostandig. Die blomme is dikwels in trosse om ’n sentrale groeias gegroepeer. Hulle bly net ’n paar uur lank oop. Die groeias is omhul deur ’n blaaragtige skutblaar.
↑ Angiosperm Phylogeny Group (2009). “An update of the Angiosperm Phylogeny Group classification for the orders and families of flowering plants: APG III” (PDF). Botanical Journal of the Linnean Society 161 (2): 105–121. doi:10.1111/j.1095-8339.2009.00996.x. Besoek op 2013-06-26.
↑ 2,0 2,1 Faden, Robert B. (1998), Kubitzki, Klaus, ed., The Families and Genera of Vascular Plants, 4, Berlin: Springer, pp. 109–128, ISBN 3-540-64061-4, http://digital.csic.es/bitstream/10261/71530/1/261LabiadasKubitzki.pdf
↑ Faden, Robert B. (1983), "Phytogeography of African Commelinaceae", Bothalia 4: 553–557
↑ Brenan, J.P.M. (1966), "The classification of Commelinaceae", Botanical Journal of the Linnean Society 59: 349–370, doi:10.1111/j.1095-8339.1966.tb00068.x
↑ Evans, Timothy M.; Faden, Robert B.; Systma, K.J. (2000), "Homoplasy in the Commelinaceae: comparison of different classes of morphological characters", in Wilson, K.L.; Morrison, D.A., Proceedings of the Second International Conference on the Comparative Biology of the Monocots, Melbourne: CSIRO, pp. 547–556
↑ Faden, Robert B. (2000), "Floral Biology of Commelinaceae", in Wilson, K.L.; Morrison, D.A., Monocots: Systematics and Evolution, Melbourne: CSIRO, pp. 309–318
Commelinaceae, L. Watson en M.J. Dallwitz (vanaf 1992). The families of flowering plants: beskrywings, illustrasies en inligting by delta-intkey.com
Wikimedia Commons het meer media in die kategorie Commelinaceae.
Wikispecies het meer inligting verwant aan: Commelinaceae
Ontsluit van "https://af.wikipedia.org/w/index.php?title=Commelinaceae&oldid=1892364"
Last edited on 17 Januarie 2019, at 21:11
Die bladsy is laas op 17 Januarie 2019 om 21:11 bygewerk.